ക്ഷേത്രത്തിലെ കാണിക്കവഞ്ചിയും വിളക്കുകളും മോഷ്ടിച്ചു ഹരിപ്പാട്. ക്ഷേത്രത്തിലെ കാണിക്കവഞ്ചിയും വിളക്കുകളും മോഷ്ടിച്ചു. കാര്ത്തികപ്പള്ളി മഹാദേവികാട് മഹാദേവി, കുളങ്ങര ശ്രീ ദുര്ഗാദേവി ക്ഷേത്രത്തിലാണ് കഴിഞ്ഞ ദിവസം രാത്രിയില് മോഷണം നടന്നത്. ഇന്നലെ പുലര്ച്ചെ അഞ്ചരയോടെ ക്ഷേത്രം തുറക്കാന് എത്തിയവരാണ് മോഷണ വിവരം ആദ്യം അറിയുന്നത്. തുടര്ന്ന് തൃക്കുന്നപ്പുഴ പോലീസില് വിവരം അറിയിച്ചു. ക്ഷേത്രത്തിലെ ഓഫീസിനോടു ചേര്ന്നുള്ള പഴയ തിടപ്പള്ളിയില് സൂക്ഷിച്ചിരുന്ന 15 വിളക്കുകളും ഒരു കുത്തുവിളക്കും കാ ണിക്കവഞ്ചിയുമാണ് മോഷണം പോയത്. ഓഫീസിന്റെ കതകു പൊളിച്ചാണ് മോഷണം നടത്തിയിരിക്കുന്നത്. ഏകദേശം അന്പതിനായിരം രൂപയുടെ നഷ്ടം സംഭവിച്ചതായി ക്ഷേത്ര അധികൃതര് അറിയിച്ചു.